《送止照归古洪曲江三首 其三》
元代·惟则

狮王一去挽不回，秋满岩谷天风哀。龙渊象薮亦多士，济济熟视宗纲颓。

谁能共扫松下屋，黄精黄独连门栽。霜林月上芋香起，指点深拨寒炉灰。

作者简介：元僧。吉安永新人，字天如。俗姓谭。得法于明本。辟吴城东北隅废圃为方丈，名师子林。又尝遁迹松江之九峰。号佛心普济文惠大辨禅师。工诗。有《师子林别录》。